Virve Roost

Virve Roost (17. august 1933 Tallinn – 20. november 2019) oli eesti bioloog ja iluaiandusteadlane. Pärast kaht ülikoolijärgset aastat õpetajana töötas ta kogu elu Tallinna Botaanikaaias. Ta lõpetas 1947. aastal Reegoldi 7-klassilise kooli, 1951. aastal Viljandi 1. Keskkooli ja 1956. aastal Tartu Riikliku Ülikooli bioloogiaosakonna cum laude. Sai 1979. aastal Tartu Riikliku Ülikoolis bioloogiakandidaadi kraadi väitekirjaga "Биологические основы культуры орхидей рода Cymbidium SW". Pärast ülikooli lõpetamist töötas aastatel 1956–1958 Vasalemma Keskkoolis bioloogia- ja keemiaõpetajana. Aastatel 1958–1961 töötas ta Eesti NSV TA Eksperimentaalbioloogia Instituudi dekoratiivaianduse sektoris, oli seal laborant, aednik ja vanemaednik. Sektori põhjal asutati 1961. aastal Tallinna botaanikaaed. Oli aastatel 1961–1993 seal vanemaednik, nooremteadur, vanemteadur ning 1982–1993 troopilise ja subtroopilise floora sektori juhataja. Läks pensionile ja taandus vastutavalt positsioonilt 1993. aastal. Pärast seda töötas mõne aasta kasvuhoonetes aednikuna, seejärel korrastas botaanikaaia mustvalgete fotode rikkaliku kogu (identifitseeris isikuid) ja skaneeris arvutisse botaanikaaia slaidikogu. Peamised urimisvaldkonnad olid troopiliste orhideede kasvatamine katmikalal ja toalillekasvatus. Oma elutööks pidas ta kasvuhoonetaimede kollektsiooni komplekteerimist (ca 2000 taksonit) ja esimese ekspositsiooni kujundamist. Teaduslik töö oli seotud eelkõige orhideedega. Esines mitmel ülemaailmsel ja Euroopa orhideekonverentsil, korraldas 1980. aastal Tallinnas esimese orhideekonverentsi NSV Liidus. Ta oli aktiivne oma eriala propageerija, esines palju kordi raadios ja televisioonis ning avaldas populaarteaduslikke raamatuid. Võõrkeeltest valdas vene, soome, saksa ja inglise keelt. Avaldas artikleid Euroopa ja Ameerika orhideeajakirjades. Kirjutas üle 100 aimeartikli. Toalilled. Valgus. 1973; 2. tr 1980; 3. tr. Varrak. 1992 "Orchides in the U.S.S.R. – conservation, research and cultivation". // Am. Orchid Society Bulletin 55 (1986) 6 Toalill. Maalehe Raamat. 1995 (kaasautor) Legende ja pärimusi lilledest. Maalehe Raamat. 1997; 2. tr 2001 33 moodsat toataime. Valgus. 2000 Orhideed, taimeriigi juveelid. Maalehe Raamat. 2003; 2. tr 2011 Toalilled: 101 rohelist sõpra. Maalehe Raamat. 2006 Toalilled. Tammerraamat. 2014 Wilfried Weustenfeld. Puud ja põõsad: müüdid, kultus, ravijõud. Maalehe Raamat. 1998 Amanda Beales. Kõik roosidest. Maalehe Raamat. 2000 Clay Perry. Imelised õied. Maalehe Raamat. 2001 Liz Dobbs ja Sarah Wood. Teie aed uueks. Maalehe Raamat. 2001 Andy Sturgeon. Potis. Toataimede stiilipiibel. Maalehe Raamat. 2002 Stephanie Donaldson. Moodne aed. Konteineriaeniku käsiraamat. Maalehe Raamat. 2002. Koos Jaan Mettikuga Andrea Rausch. Püsililleleksikon. Maalehe Raamat. 2004 Andrea Rausch, Brigitte Lotz. Maitsetaimede leksikon. Maalehe Raamat. 2004 Karin Greiner, Angelika Weber. Toataimed. Varrak. 2011. Koos Anne Saavastega Eesti teaduse biograafiline leksikon, 3. köide Eesti aianduse biograafiline leksikon. Tallinn 1998. Lk 118 EE 14. Tallinn 2000. Lk 433 Eevi Siibak. "Orhideekuninganna omas võluaias". KesKus, märts 2023. Lk 41–43 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 1218 Haud Tallinna Metsakalmistul Käesolevas artiklis on kasutatud "Eesti teaduse biograafilise leksikoni" materjale.